Negociador immobiliari

Un negociador immobiliari, al femenin negociairitz immobiliària es la persona que, dins una agéncia immobiliària negocia e òbra per acordar lo vendeire e lo crompaire eventual d'un ben immobiliari. Trabalha sos la responsabilitat de l'agent immobiliari, sol responsable davant los seus mandants, mai que mai los vendeires. A la diferéncia d'un agent comercial l'estatut de negociador, en França, correspond a un estatut d'emplegat. Amb l'experiéncia lo negociador passa quadre e pòt venir director de las vendas, associat o director d'agéncia (entre autres).

Lo prètzfach d'un negociador immobiliari
En qualques mots sonca:
 sollicitar (la sollicitacion consistís a obténer de bens novèls per vendre)
 avalorar los bens (la tendéncia es de reservar l'us del mot "estimacion" per las avaloracions de l'expèrt immobiliari)
 redigir las anóncias e publicitats
 informar los crompaires eventuals dels nòus bens
 far visitar los bens
 presentar las ofèrtas
 negociar
 eventualament redigir los contractes de venda jol contraròtle de l'agent immobiliari o del director de las vendas
 assegurar lo seguiment dels dorsièrs fins a la signatura notoriala
 assegurar lo rendètz-vos entre las partidas e lo o los notaris, mai lo transferiment dels fons
 assegurar la relacion comerciala per delai la venda

Dins d'unas agéncias que sián tanben corratièr en asseguranças e corratièr en prèstes:
 negociar un prèst immobiliari (lo taus, ipotèca o pas)
 negociar una assegurança de prèst

Ligams intèrnes
Agent immobiliari

Categoria:Immobiliari